b'\n_START_ARTICLE_\nBulevardul Independen\xc8\x9bei, Ploie\xc8\x99ti\n_START_SECTION_\nIstoric\n_START_PARAGRAPH_\nDup\xc4\x83 ridicarea G\xc4\x83rii de Sud, autorita\xc8\x9bile ploie\xc8\x99tene au fost nevoite s\xc4\x83 construiasc\xc4\x83 un bulevard care s\xc4\x83 o lege de centrul ora\xc8\x99ului. \xc3\x8en anul 1871, primarul Ioan Philiu a format o comisie care urma s\xc4\x83 decid\xc4\x83 traseul noii artere iar \xc3\xaen ianuarie 1872 membrii comisiei respective au stabilit pe unde va trece bulevardul. Noul bulevard urma s\xc4\x83 porneasc\xc4\x83 din fa\xc8\x9ba G\xc4\x83rii de Sud \xc8\x99i s\xc4\x83 ajung\xc4\x83 in centrul ora\xc8\x99ului, av\xc3\xa2nd dou\xc4\x83 ronduri, denumite mai t\xc3\xa2rziu \xe2\x80\x9dLa Eliseu\xe2\x80\x9d (cel dinspre gar\xc4\x83) \xc8\x99i \xe2\x80\x9dLa Statuie\xe2\x80\x9d (cel dinspre centru). Bulevardul Independen\xc8\x9bei a fost finalizat \xc3\xaen timpul primarilor C. T. Grigorescu (1877-1883) \xc8\x99i Radu Stanian (1883-1888)._NEWLINE_La \xc3\xaenceput, strada a fost pavat\xc4\x83 cu piatr\xc4\x83 cubic\xc4\x83. Pe marginea str\xc4\x83zii s-au plantat castani, s-au montat felinare cu gaz, iar \xc3\xaen 1897, la rondul dinspre centru a fost amplasat Monumentul V\xc3\xa2n\xc4\x83torilor care se afl\xc4\x83 momentan \xc3\xaen Pia\xc8\x9ba 1 decembrie 1918. Bulevardul a fost una dintre primele str\xc4\x83zi iluminate electric._NEWLINE_\xc3\x8en 1906, familia regal\xc4\x83 a sosit la Ploie\xc8\x99ti, iar pe bulevard s-a instalat o tribun\xc4\x83 de unde Regele Carol I a admirat parada militar\xc4\x83, printre care \xc8\x99i Regimentul 4 Ro\xc8\x99iori, \xc3\xaen frunte cu viitoarea Regina Maria._NEWLINE_In perioada comunist\xc4\x83, Bulevardul Independen\xc8\x9bei s-a numit Bulevardul Gheorghe Gheorghiu - Dej, tot aici av\xc3\xa2nd loc \xc8\x99i paradele de 1 mai \xc8\x99i 23 august. Cei ce participau la parade se adunau la Gara de Sud \xc8\x99i parcurgeau bulevardul, trec\xc3\xa2nd prin fa\xc8\x9ba tribunei oficiale aflate la rondul \xe2\x80\x9dLa Statuie\xe2\x80\x9d.'